cyanic-selkie/wikianc huggingface dataset:
Doddie Weir
Ganwyd Weir yng Nghaeredin, a chafodd ei addysgu yn Ngholeg Daniel Stewart a Melville. Astudiodd yng Ngholeg Amaethyddol yr Alban rhwng 1988 a 1991, gan ennill Diploma Cenedlaethol Uwch.
Chwaraeodd Weir ei gêm gyntaf dros yr Alban ar 10 Tachwedd 1990 yn erbyn Yr Ariannin yn Stadiwm Murrayfield. Fel un o hoelion wyth y tîm trwy gydol y 1990au roedd yn ffigwr hawdd i'w adnabod ar y cae ac yn dipyn o ffefryn gan y cefnogwyr.
Gyda'i arbenigedd yn y llinell, cafodd ei ddewis yn aelod o garfan y Llewod ar eu taith i Dde Affrica yn 1997. Cafodd anaf cas i'w ben-glin yn ystod y daith, tra'n chwarae yn erbyn Tiriogaeth Mpumalanga.
Sgoriodd 19 o bwyntiau mewn 61 ymddangosiad i'r Alban, a hynny o bedair cais (y gyntaf yn y cyfnod pan oedd cais werth 4 pwynt). Enillodd wobr Chwaraewr Pencampwriaeth y Pum Gwlad i'r Alban Famous Grouse yn 1997, ac, yn gofiadwy iawn, cafodd ei ddisgrifio gan y sylwebydd Bill McLaren fel 'jiraff gwyllt ar ruthr'.
Aeth Weir i weithio i Hutchinson Environmental Solutions, cwmni rheoli gwastraff a gychwynnwyd gan ei dad-yng-nghyfraith. Mae hefyd yn teithio fel siaradwr gwadd yn dilyn ciniawau ac wedi ymddangos fel sylwebydd hanner amser i'r BBC yn ystod gemau'r Alban.
Ym Mehefin 2017, cyhoeddodd Weir fod ganddo glefyd motor neurone, a hynny ar ddiwrnod byd-eang i godi ymwybyddiaeth o'r clefyd. Yn Awst, rhannodd ei gynlluniau i gychwyn sefydliad o'r enw 'My Name's Doddie' er mwyn codi arian tuag at ymchwil i'r clefyd a rhoi grantiau i bobl sydd yn byw gyda'r cyflwr. Erbyn diwedd Hydref 2018, roedd yr elusen wedi codi dros filiwn o bunnoedd.
Holland Roden
Mae Holland Marie Roden (ganed 7 Hydref 1986) yn actores Americanaidd sy'n fwyaf adnabyddus am ei rôl fel Lydia Martin ar y rhaglen deledu MTV Teen Wolf, ac fel Zoe Woods yn y gyfres Channel Zero: Butcher's Block.
Ymhlith ei gwaith cynnar roedd Lost (2008) a Bring It On: Fight to the Finish. Rhwng 2008–10 ymddangosodd mewn cyfresi teledu.
Magwraeth a choleg
Cafodd ei geni a'i magu yn Dallas, Texas, a thynnwyd Holland at y celfyddydau pan oedd yn ifanc. Wedi'i denwyd gan "Frenhines Lloegr" pan oedd yn ddim ond chwe mlwydd oed. Cymerodd Holland ei chariad i berfformio un cam ymhellach ac ymrestru mewn gwersylloedd theatr yn ogystal â dosbarthiadau actio i hybu ei hangerdd ymhellach. Fodd bynnag, gwyddoniaeth a ddaeth â hi i Los Angeles gan ddilyn ei theulu ym myd meddygaeth. Astudiodd y pwnc am dair blynedd gyda'r bwriad o ddod yn llaw feddyg, ond gadawodd er mwyn dilyn gyrfa fel actores.
Condom benyw
Mae'r ddyfais yn galluogi'r fenyw i osgoi beichiogrwydd, lledaeniad heintiau a drosglwyddir yn rhywiol ac AIDS.
Dyfeisiwyd y comdom benywaidd gan Dr Lasse Hessel o Ddenmarc ac ymddangosodd y condom benywaidd ym 1992 yn Lloegr a'r Unol Daleithiau, ac fe'i gwasgarwyd ar unwaith i weddill Ewrop yn y byd.
Caiff y condom benyw ei werthu o dan sawl enw brand gan gynnwys, Reality, Femidom, Dominique, Femy, Myfemy, Protectiv a Care. Mae'r enw Femidom, fel 'hŵfer' (Hoover) am lwch-sugnwr, yn aml yn cael ei ddefnyddio fel enw generic am y ddyfais.
Mae'r condom benywaidd wedi bod yn fwy poblogaidd mewn gwledydd tlawd sy'n datblygu na gwledydd datblygedig.
Disgrifiad
Mae'r condom benyw yn cynnwys bag a osodir y tu mewn i'r gwain. Mae'n mesur o 160 i 180 milimetr o hyd a 76 i 82 milimetr o led, yn dibynnu ar y pwynt lle mae'r mesur yn cael ei gymryd, gan nad yw ei waliau yn gyfochrog. Mae'r trwch yn amrywio rhwng 0.041 mm a 0.061 mm. Mae agoriad y condom â radiws o 65 mm, ac mae ei ben arall ar gau.
Ar un ochr mae ganddi gylch integredig i'w strwythur, sy'n dal y cwdyn sy'n ffurfio'r condom agored. Y tu mewn mae cylch wedi'i wneud o bolywrethan, heb fod wedi'i integreiddio'n strwythurol i'r bag siâp condom, sy'n rhoi cymaint o gymorth i'w fewnosod yn y fagina, a'i gadw yn ei le. Gelwir y fersiwn wreiddiol yma yn FC1. Dilynwch yn barod yn ystod cyfathrach neu gerdded gyda'r condom. Yn wahanol i'r condom gwrywaidd, nid yw wedi'i addasu i densiwn, ar y llaw arall, mae'n cadw'n gyfforddus ac mae ei bresenoldeb bron yn annheimladwy. Mae'n fwy gwydn na'r condom gwrywaidd.
Defnydd
Rhaid rhoi'r comdom benyw yn ei le cyn dod i unrhyw gyswllt â rhywiol gyda'r pidyn, ond, yn wahanol i'r condom gwrywaidd, does dim rhaid i ddodi ymlaen yn unionsyth cyn cyfathrach rhywiol. Er enghraifft, gall y fenyw ei roi yn ei le cyn gadael cartref am ginio neu weithgaredd arall cyn symud ymlaen i gyfathrach rywiol. Mae gan y condom benywaidd gylch mewnol sy'n helpu'r fenyw i'w fewnosod yn y fagina, ac y dylid gadael y tu allan i un arall, i atal y condom cyfan rhag llithro y tu mewn i'r fagina. Mae'n ddyfais untro, tafladwy gan mai dim ond unwaith y caiff ei ddefnyddio.
Gellir gwaredu'r condom benyw oriau wedi cyfathrach rhywiol. I'w ddileu, yn gyntaf bydd angen sgriwio'r cylch allanol fel bod y semen yn cael ei gau a'i gadw y tu mewn i'r condom, ac yna estyn y condom am allan.
Datblygiad technegol
Gelwir y condom benyw ail genhedlaeth yn FC2 ac fe'i gwneir o nitrile synthetig (cyhoeddwyd y newid hwn ym mis Medi 2005, a chafodd pontio llawn o'r llinell gynnyrch i FC2 ei wneud erbyn Hydref 2009). Mae'r condomau nitril newydd yn llai tebygol o wneud swniau cywasgu wrth garu. Datblygwyd FC2 i gymryd lle FC1, gan ddarparu'r un diogelwch ac effeithiolrwydd yn ystod y defnydd, ond ar gost is. Y gobaith yw y bydd y condomau nitril hefyd yn caniatáu gostyngiadau sylweddol mewn prisiau condom benywaidd. (this material change was announced in September 2005, Mae FC2 yn cael ei gynhyrchu gan The Female Health Company. Mae Sefydliad Iechyd y Byd (WHO) wedi clirio FC2 i'w brynu gan asiantaethau C.U.. ac mae UNFPA (asiantaeth U.N) wedi ymgorffori'r condom benywaidd i raglennu cenedlaethol. Fe'u gwerthir o dan nifer o enwau brand, gan gynnwys Reality, Femidom, Dominique, Femy, Myfemy, Protectiv a Care.
Oriel
Sut mae defnyddio Condom Benyw:
Fformiwla
Yn y byd gwyddonol, dull o gyfrifo a chyfleu gwybodaeth (yn aml drwy nodiant mathemategol) yw fformiwla e.e. fformiwla cemegol. Mae'n enw benywaidd; y lluosog yw fformiwlâu. "Ffurf bychan" (Lladin: fōrma +‎ -ulus.) yw tarddiad y gair a thrwy ddefnyddio symbolau, neu nodiant fathemategol, mae'r fformiwla yn ddull, neu'n iaith, llawer mwy cynnil na phe ddefnyddid testun.
Er enghraifft, er mwyn canfod cyfaint sffêr, defnyddir calcwlws integrol neu geometreg a'i ddulliau disbyddu (method of exhaustion); ond, wedi gwneud hyn uwaith yn nhermau'r pararmdrau (e.e. y radiws), gellir disgrifio'r cyfaint mewn modd cynnil a ellir ei gymhwyso i ganfod cyfaint unrhyw sffêr, cyn belled a bod y radiws yn wybyddus:
Yma, y cyfaint yw V a'r radiws yw r, sef byrfoddau o volume a 'radiws', dull mwy cynnil na phe sgwennid y geiriau llawn. Mae'r dull yma o gywasgu ystyron i symbolau'n caniatau i fathemategwyr drin a thrafod fformiwlâu llawer mwy cymhleth yn gynt o lawer. Mae fformiwlâu mathemategol, felly, yn aml yn fynegiadau algebraidd caeedig ac/neu yn ddadansoddol.
Mewn cemeg fodern, mae fformiwla gemegol yn ffordd o fynegi gwybodaeth am gyfrannau atomau mewn cyfansoddyn cemegol penodol. Gwneir hyn drwy ddefnyddio llinell sengl o symbolau yr elfennau cemegol, rhifau, ac weithiau symbolau eraill, megis cromfachau, adio (+) a thynnu (-) neu  (pi). Er enghraifft,
yw'r fformiwla am ddŵr. Yma, mae'r dynodir fod gan y moleciwl ddwy atom o hydrogen (H) ac un atom o ocsigen (O). Enghraifft arall yw
sy'n dynodi un moleciwl o osôn, sef tair atom o ocsigen, gyda gwefr negatif.
Yn y cyd-destun ehangach, mwy cyffredinol, mae rhai fformiwlâu'n cynnig atebion i broblemau mwy ymarefrol, mwy real e.e.
yw'r mynegiant o ail ddeddf Newton, a gellir ei gymhwyso i ystod eang iawn o sefyllfaoedd gwahanol.
Rhif ciwb
[[Image:CubeChart cy.svg|thumb|320px|
y = x3
am y gwerthoedd
1 ≤ x ≤ 25
Cyfrifiadura
bawd|Cyfrifiadur cynnar (1967) mewn archifdy yng Nghaliffornia bawd|Llond ystafell o gyfrifiaduron ym Mhrifysgol Abertawe, 2015
Rhif ciwb
n3 = n × n × n
Cyfrifiadura
Cyfrifiadura yw unrhyw weithgaredd sy'n defnyddio cyfrifiaduron. Mae'n cynnwys datblygu caledwedd a meddalwedd, a defnyddio cyfrifiaduron i reoli a phrosesu gwybodaeth, cyfathrebu a difyrru. Mae cyfrifiadureg yn elfen hanfodol bwysig o fewn y byd technolegol, ddiwydiannol modern. Mae'r prif ddisgyblaethau cyfrifiadurol yn cynnwys peirianneg gyfrifiadurol, peirianneg meddalwedd, gwyddoniaeth gyfrifiadurol, systemau gwybodaeth a thechnoleg gwybodaeth.
Hecsahedron
Mae hecsahedron (lluosog: hecsahedronau) yn bolyhedron gyda chwech ochr. Mae ciwb, er enghraifft, yn hecsahedron rheolaidd gyda'i holl ochrau sgwâr, a thair sgwâr o amgylch pob fertig (neu gornel).
Cyfrifiadura
Diffiniad
Yn 2005, diffiniwyd 'cyfrifiadura' gan Gymdeithas Peiriannau Cyfrifiadura (Association for Computing Machinery) fel hyn:
Hecsahedron
Ceir saith hecsahedra amgrwm sy'n dopolegol unigryw (sy'n wahanol i'w gilydd); mae un ohonynt yn bodoli mewn dau drychddelwedd (mirror image). Gellir diffinio polyhedra topolegol gwahanol fel hyn: mae'n amhosib eu trawsnewid neu eu hystumio o un ffurf i ffurf arall trwy newid hyd yr ymylon neu'r onglau rhwng yr ymylon neu'r ochrau. Mae'n rhaid i'w hochrau a'u fertigau, felly, fod wedi'u gosod yn gwbwl wahanol i'w gilydd.
Cyfrifiadura
Diffiniad
"'Yn gyffredinol, gallwn ddiffinio 'cyfrifiadura' i olygu unrhyw weithgaredd sy'n canolbwyntio, gofyn, elwa neu'n creu cyfrifiaduron. Felly, mae cyfrifiadureg yn cynnwys dylunio ac adeiladu systemau caledwedd a meddalwedd ar gyfer ystod eang o ddibenion; prosesu, strwythuro a rheoli gwahanol fathau o wybodaeth; gwneud astudiaethau gwyddonol gan ddefnyddio cyfrifiaduron; gwneud i systemau cyfrifiadurol ymddwyn yn ddeallus; creu a defnyddio cyfryngau cyfathrebu ac adloniant; dod o hyd i wybodaeth a chasglu gwybodaeth sy'n berthnasol i unrhyw bwrpas penodol, ac yn y blaen. Mae'r rhestr bron yn ddiddiwedd, ac mae'r posibiliadau'n enfawr.'"
Rhif ciwb
.
Hecsahedron
Mae yna dair hecsahedra arall sy'n gwbwl wahanol a geir fel ffurfiau ceugrwm yn unig.
Rhif ciwb
n3 = n × n2
Cyfrifiadura
Diffiniad
Disgrifiodd y gymdeithas y maes hwn ymhellach, gan nodi pum disgyblaeth o fewn 'maes' cyfrifiadura: gwyddoniaeth gyfrifiadurol, peirianneg cyfrifiadurol, systemau gwybodaeth, technoleg gwybodaeth a pheirianneg meddalwedd.
Hanes
Mae'r gair 'cyfirifiadura' yn dod o 'gyfri' rhifau, a gellir olrhain hanes y cyfrifiadur a chyfri i'r abacws cyntaf y gwyddom amdano, a wnaed ym Mabilon yn 2400 CC. Cafwyd sawl peiriant mecanyddol yn ail hanner yr 20g, oedd yn hwyluso ac yn cyflymu'r broses o gyfrifo. bawd|chwith|"Cyfrifiadur Graddfa Dau", a gynlluniwyd gan y Cymro [[C. E. Wynn-Williams.]]
Y disgrifiad cyntaf o ddefnyddio electroneg ddigidol ar gyfer cyfrifiadura oedd mewn papur a gyhoeddwyd yn 1931, "Y Defnydd o 'Thyratrons' ar gyfer Cyfrifo Otomatig ar Gyflymder Uchel Cyfatebol y Ffenomenau Ffisegol" ("The Use of Thyratrons for High Speed Automatic Counting of Physical Phenomena") gan C. E. Wynn-Williams, Cymro Cymraeg a aned yn Abertawe, symudodd i Wrecsam a graddiodd ym Mhrifysgol Bangor. Copiwyd ei waith drwy'r byd, ac agorwyd nifer o ddrysau ym maes cyfifiaduro o'i herwydd.
Rhif ciwb
Y ciwb yw'r unig hecsahedron rheolaidd sydd a hyd ei sylfaen, ei led a'i uchder yn hafal; cyfrifir cyfaint y ciwb drwy luosi'r tri (dimensiwn) hyn. Gellir delweddu'r tri dimensiwn yma i rifau ciwb, h.y. 6 wedi'i giwbio yw 6 x 6 x 6 = 219; dyma'r union ganlyniad a geir pan gyfrifir cyfaint ciwb gyda'i ochrau i gyd yn 6 uned, sef 219 uned sgwâr. A dyma'n union yw tarddiad yr enw 'rhif sgwâr'. Felly:
ac yn y blaen.
Y gwrthwyneb i hyn yw'r trydydd isradd. Hynny yw, y weithred croes o ganfod rhif y mae ei giwb yn n yw canfod trydydd isradd n. O wybod cyfaint ciwb, gellir defnyddio'r trydydd isradd i ganfod ochr y ciwb hwnnw.
Mae'r rhif ciwb a thrydydd isradd, ill dau, yn od-ffwythiannau:
(−n)3 = −(n3)
Y nodiant mathemategol am giwbio'r rhif yw'r uwch-nod 3, er enghraifft neu
(x + 1)3
. Gan fod ciwbio yn od-ffwythiant, yna mae gan y gromlin 'bwynt cymesuredd' yn y tarddiad, ond nid oes ganddi echelin y cymesuredd.
Yn z3, ceir dwy ran: z yw'r "rhif sylfaen" a 3 yw'r "indecs".
Cyfanrifau
Mae pob 'rhif ciwb' (neu 'ciwb' ar ei ben ei hun, yn y cyswllt hwn; hefyd 'y ciwb perffaith'), yn rhif sy'n gyfanrif ciwb. Dyma'r cibiau perffaith hyd at 603:
O fewn geometreg, mae pob cyfanrif positif yn giwb perffaith - os a dim ond os - y gellir gosod uned solat ciwb m i mewn i giwb solat mwy. er enghraifft, gellir gosod 27 o giwbiau bach y tu fewn i un ciwb mwy (ar ffurf Ciwb Rubik), gan fod 3 × 3 × 3 = 27.
Cyfrifiadura
Y cyfrifiadur
Peiriant yw cyfrifiadur sy'n trin data yn ôl set o gyfarwyddiadau a elwir yn "rhaglen gyfrifiadurol". Mae gan y rhaglen ddull o weithredu y gall y cyfrifiadur ei 'ddeal' hy ei ddefnyddio'n uniongyrchol i weithredu'r cyfarwyddiadau. Mae'r un rhaglen, ar ffurf cod sy'n ddarllenadwy gan ddyn, yn galluogi rhaglenydd i astudio a datblygu dilyniant o gamau a elwir yn algorithm. Oherwydd y gellir cyflawni'r cyfarwyddiadau mewn gwahanol fathau o gyfrifiaduron, mae set sengl o gyfarwyddiadau yn cael eu trosi'n gyfarwyddiadau peiriant mewn uned prosesu canolog.
Jair Bolsonaro
Gwleidydd Brasilaidd a chyn-gapten ym Myddin Brasil yw Jair Messias Bolsonaro (ganwyd 21 Mawrth 1955) a fu'n Arlywydd Brasil o 2019 i 2022. Fe wasanaethodd yn ddirprwy ffederal dros dalaith Rio de Janeiro yn Siambr y Dirprwyon am saith tymor, o 1991 i 2018, ac yn aelod o sawl plaid wahanol yn y cyfnod hynny.
Graddiodd o Academi Filwrol Agulhas Negras ym 1977 a gwasanaethodd yn adrannau'r gynnau maes a'r awyrfilwyr ym Myddin Brasil. Daeth i sylw'r cyhoedd ym 1986, pan ysgrifennodd erthygl ar gyfer y cylchgrawn Veja yn beirniadu'r cyflogau a dderbynir gan swyddogion milwrol am fod yn rhy isel. Oherwydd hyn cafodd ei arestio a'i gadw am bymtheg diwrnod, er iddo dderbyn nifer o lythyrau o gefnogaeth gan ei gyd-swyddogion. Cafodd ei ryddfarnu ddwyflwydd yn ddiweddarach.
Ymunodd Bolsonaro â'r lluoedd wrth gefn yn 1988, ar reng capten, er mwyn iddo ymgeisio am sedd yn Siambr Ddinesig Rio de Janeiro. Cafodd ei ethol yn gynghorydd dros y Blaid Ddemocrataidd Gristnogol. Gadawodd y blaid honno ym 1993. Yn 1990, cafodd ei ethol yn gyngreswr dros dalaith Rio de Janeiro. Er iddo dderbyn dim ond 6% o'r pleidleisiau, efe oedd yr ymgeisydd â'r gyfran fwyaf o gefnogaeth. Cafodd ei ail-ethol chwe gwaith, gan wasanaethu yn Siambr y Dirprwyon am 27 mlynedd. Daeth yn wleidydd amlwg a dadleuol o ganlyniad i'w farnau gwleidyddol a fe'i beirniadir am fod yn boblydd ac yn eithafol-dde, gan gynnwys ei gydymdeimlad ag unbennaeth milwrol Brasil (1964–85) a'i amddiffyniad o'r arfer o artaith gan y llywodraeth honno.
Datganodd Bolsonaro ei fwriad i fod yn ymgeisydd y Blaid Gymdeithasol Gristnogol am yr arlywyddiaeth ym Mawrth 2016. Yn Ionawr 2018, fodd bynnag, fe gyhoeddodd ei fod wedi ymaelodi â'r Blair Ryddfrydol Gymdeithasol (PSL), y nawfed blaid iddo gynrychioli yn ei yrfa wleidyddol ers etholwyd ef yn gynghorwr yn 1988. Cychwynnodd ar ei ymgyrch arlywyddol yn swyddogol yn Awst 2018, a'r cyn-gadfridog Hamilton Mourão yn ymgeisydd am yr is-arlywyddiaeth. Un o brif nodweddion yr ymgyrch oedd i bortreadu Bolsonaro fel yr un i amddiffyn gwerthoedd teuluol. Ar 7 Hydref, Bolsonaro a dderbynai'r nifer fwyaf o bleidleisiau yn rownd gyntaf yr etholiad arlywyddol, a Fernando Haddad, ymgeisydd Plaid y Gweithwyr (PT), yn ail. Etholwyd Bolsonaro yn Llywydd y Weriniaeth yn yr ail rownd ar 28 Hydref, gyda 55.13% o'r holl bleidleisiau dilys. Cafodd ei urddo'n arlywydd ar 1 Ionawr 2019.
Ar ddechrau argyfwng COVID-19, dywedodd fod y feirws yn "ddim gwaeth na'r ffliw" a mynnu bod ei gefndir fel athletwr yn ei warchod rhag y feirws. Cafodd prawf bositif am y feirws ar 7 Gorffennaf 2020 wedi iddo gael symptomau.
Bolsonaro yw'r arlywydd cyntaf yn hanes Brasil i golli ymgyrch i'w ail-ethol, a hynny ar 30 Hydref 2022 i'r cyn-arlywydd Luiz Inácio Lula da Silva. Teithiodd Bolsonaro i Unol Daleithiau America ar 30 Rhagfyr, diwrnod olaf ond un ei dymor yn y swydd, a fe'i olynwyd yn arlywydd gan Lula ar 1 Ionawr 2023.
Bywyd cynnar (1955–77)
Ganed Jair Messias Bolsonaro ar 21 Mawrth 1955 yn Glicério, yn nhalaith São Paulo, yn ystod cyfnod Pedwaredd Weriniaeth Brasil, yn fab i Percy Geraldo "Gerardo" ac Olinda Bolsonaro, a oedd o dras Eidalaidd yn bennaf. Fe'i enwyd ar ôl Jair Rosa Pinto, pêl-droediwr canol maes ac un o dîm cenedlaethol Brasil yng Nghwpan y Byd 1954. Ymsefydlodd y teulu yn Eldorado, São Paulo, tref fechan yng Nghoedwig yr Iwerydd, a gweithiodd Gerardo fel deintydd heb gymhwyster, ac wedi i ddeintyddion proffesiynol symud i'r dref fe newidiodd i faes prostheteg. Cafodd Jair a'i ddau frawd a thair chwaer eu magu mewn amodau tlawd.
Ym 1973, aeth Jair yn gadét i Ysgol Baratoi'r Fyddin yn Campinas, São Paulo. Wedi iddo lwyddo yn ei arholiadau terfynol, fe'i derbyniwyd ym 1974 i Academi Filwrol Agulhas Negras—y brif ysgol i hyfforddi swyddogion Byddin Brasil—yn Resende, yn nhalaith Rio de Janeiro.
Gyrfa filwrol (1977–88)
Wedi tair blynedd o hyfforddiant milwrol, graddiodd Bolsonaro o Academi Filwrol Agulhas Negras ym 1977 fel capten magnelau, a chychwynnodd ar yrfa o 17 mlynedd yn y fyddin, yr 11 mlynedd gyntaf mewn gwasanaeth arfog a diwedd ei yrfa wrth gefn.
C.P.D. Inter Caerdydd
Nid gyfieithwyd enw'r clwb fyth i Rhyng Caerdydd. Gellir tybio fod enw'r clwb Eidaleg enwog, Inter Milan, yn ysbrydoliaeth i'r enw, daeth pêl-droed Eidalaidd yn adnabyddus i bobl Cymru yn yr 1980au a'r 1990au yn rannol oherwydd llwyddiant rhaglenni fel Sgorio i ddarlledu uchafbwyntiau o gemau'r Seria A.
Roeddynt yn chwarae ar feysydd chwaraeon ger Lecwydd, Caerdydd.
Arddelwyd yr enw Inter Caerdydd yn y wasg a'r cyfryngau Cymraeg mai Inter Cardiff oedd yr enw a ddefnyddiwyd yn swyddogol gan y clwb.
Hanes
Mae gan y clwb hanes brith, byr a chymleth gan brofi llwyddiant a methiant. Bu'r clwb drwy sawl newid enw, ac ymunodd cnewyllyn y clwb gyda thîm yr hyn sydd nawr yn Brifysgol Metropolitan Caerdydd i sefydlu tîm C.P.D. Met Caerdydd.
Blynyddoedd ffurfiannol
Ffurfiwyd y clwb gan gyfres o gyfuniadau a newidiadau enwau. Yn gyntaf, ail-enwi Lake United eu hunain A.F.C. Caerdydd ym 1984. Yn 1990, fe aethant i uno â Sully F.C i ffurfio Inter Cardiff. Ym 1996, ail-enwyd y clwb Inter CableTel A.F.C. (ar ôl eu noddwyr), ond aeth yn ôl i Inter Caerdydd yn 1999.
Blwyddyn Olaf Inter Caerdydd
Yn dilyn eu tymor gorau erioed, gadawodd dyfodol y tîm yn ddiamau ar ôl i'r prif noddwr, CabelTel, sydd bellach yn gweithredu fel ntl, dynnu eu nawdd yn ôl. Er gwaethaf eu hymgais i gystadlu Ewropeaidd yng Nghwpan UEFA 1999-2000, buont yn gorffen y tymor un lle uwchlaw'r llall ac yn colli eu dal ar y Cwpan Cymreig yn y Pedwerydd Rownd.
Datblygu Tîm Prifysgol Metropolitan Caerdydd
Yn dilyn tymor gwael penderfynwyd uno gydag Athrofa Prifysgol Cymru, tîm pêl-droed dynion Caerdydd, neu UWIC am gyfnod byr, a ffurfio clwb newydd, UWIC Inter Caerdydd A.F.C. Parhaodd enw Inter Caerdydd tan y tymor 2008-09 cyn iddo gael ei ollwng, gan adael y tîm i barhau o 2009 i 2010 fel U.W.I.C. Cafodd y Sefydliad ei hun newid enw yn 2012, ac yn dilyn siwt, felly wnaeth y tîm, yn dod yn C.P.D. Prifysgol Met Caerdydd.
Gwobrau
Roedd Inter Caerdydd yn lled llwyddiannus fel clwb, er gwaethaf y ffaith nad oedd iddi gefnogaeth dorfol fawr o gofio maint Caerdydd.
Cwpanau
1999-2000 - Aethant i chwarae yn Cwpan Premier CBD Cymru (yr FAW Premier Cup) oedd yn cynnwys timau o Uwch Gynghrair Cymru a goreuon timau Cymru oedd yn chwarae yn Lloegr. Ond methasant a pasio'r cymal grŵp.
Ewrop
Cynrychiolodd Inter Caerdydd Gymru tair gwaith yng Nghwpan UEFA ond heb fawr o lwc.
Keeping Up with the Kardashians
Mae Keeping Up with the Kardashians (yn aml wedi'i grynhoi KUWTK) yn gyfres deledu realiti Americanaidd sydd ar rhwydwaith cebl E!. Mae'r sioe yn canolbwyntio ar fywydau personol a phroffesiynol y teulu Kardashian-Jenner. Datblygwyd y syniad gan Ryan Seacrest, ac ef hefyd sy'n gwasanaethu fel cynhyrchydd gweithredol. Daeth y gyfres i ben ar Hydref 14, 2007 ac mae wedi dod yn un o'r cyfresi teledu realiti hiraf yn y wlad.
Cynhyrchwyd y pymthegfed tymor ar 5 Awst 2018.
Y Cast
Mae'r gyfres yn canolbwyntio'n bennaf ar chwiorydd Kourtney, Kim, a Khloé Kardashian a'u hanner chwiorydd Kendall a Kylie Jenner. Mae'r rhaglen hefyd yn cynnwys eu rhieni Kris a Caitlyn Jenner (a elwid o'r blaen yn Bruce Jenner), a'r brawd Rob Kardashian. Mae ffrind Kim, Jonathan Cheban a ffrind Khloé, Malika Haqq, hefyd wedi bod yn rhan o'r sioe.
Colton Haynes
Mae Colton Lee Haynes (ganed 11 Medi 1987) yn actor Americanaidd sy'n fwyaf adnabyddus am ei rôl fel Jackson Whittemore ar y rhaglen deledu MTV Teen Wolf. Mae hefyd yn chwarae Roy Harper yn y rhaglen deledu Arrow.
Bywyd cynnar
Ganwyd actor a model Americanaidd Colton Lee Haynes yn Wichita, Kansas, i Dana Denise (Mitchell) a William Clayton Haynes. Dechreuodd fodelu yn 15 oed a daeth ei lwyddiant cyntaf gydag ymgyrch Abercrombie & Fitch. Roedd hefyd yn modelu ar gyfer J.C. Penney, Kira Plastinina, a Ralph Lauren. Mae'n fwyaf adnabyddus am ei rôl fel Jackson Whittemore ar MTV's Teen Wolf (2011). Bu hefyd yn chwarae Brett Crezski ar The Gates ABC. Mae wedi ymddangos yn westai ar nifer o sioeau teledu, gan gynnwys The Hills, CSI: Miami, The Nine Lives of Chloe King, ac Edrych.
FK Partizani Tirana
Mae FK Partizani Tirana, neu fel rheol, Partizani Tirana yn glwb pêl-droed yn Tirana, prifddinas, Albania. Mae Partizani yw un o'r clybiau mwyaf llwyddiannus ac wedi ennill 15 pencampwriaeth Kategoria Superiore, 15 Cwpan Albania a Super Cup Albania. Llysenw'r clwb yw Demat e kuq ("Y Teirw Coch" - diddorol yw nodi fod y gair Cymraeg, 'coch' a'r Albaneg 'kuq' yn dod o'r un gwraidd Lladin, coccinus sy'n golygu coch llachar).
Hanes
Sefydlwyd y clwb yn 1946 fel Ushtria Kombetare Tirane a gan, ddilyn traddodiad y gwledydd Comiwnyddol o roi timau yn ôl adrannau o'r llywodraeth neu'r lluoedd, dyma oedd tîm fyddin. Ffurfiwyd Ushtria ("byddin" yn Albaneg) o chwaraewyr dau dîm o filwyr oedd eisoes yn bodoli, Liria Korçë a Shkodër Ylli yn 1945. Symudwyd y chwaearwyr gorau o Liria Korçë a Shkodër Ylli i chwarae i Ushtria. Ar 4 Chwefror 1946 sefydlwyd y clwb chwaraeon (gan gynnwys pêl-droed) newydd fel Partizani er cof a dathlu y lluoedd comiwnyddol a ryddhaodd Albania o'r Natsiaid wedi'r rhyfel. Chwaraewyd y gêm gyntaf ar y 4 Chwefror. Oddi ar hynny, mae Partizani wedi bod yn un o glybiau mwyaf Ffederasiwn Pêl-droed Albania.
Yn ei flwyddyn gyntaf bu'r clwb ond yn chwarae gemau cyfeillgar yn erbyn timau eraill Albaniaid. Ond y flwyddyn ganlynol ymunodd clwb â'r gynghrair, gan ennill y gynghrair wrth ennill 14, 1 gêm gyfartal a cholli 1.
Ynghyd â Dinamo Tirana, Partizani oedd sêr y bencampwriaeth cenedlaethol yn y 50au a'r 60au. Ymhlith y chwaraewyr mwyaf cynrychiol oedd yr Refik Resmja, a enillodd y bencampwriaeth 9 gwaith gan sgorio 59 gôl mewn 24 gêm yn y Kategoria e Pare 1951, sef y chwarawr i sgorio y mwayf o goliau mewn tymor.
Yn dilyn cwymp Comiwnyddiaeth yn 1989 ac yna cwymp yr Undeb Sofietaidd yn 1991 daeth hi'n gynyddol anodd cynnal tîm oedd wedi ei seilio ar y fyddin a gallu'r fyddin i orfodi neu cymell chwaraewyr timau eraill i chwarae iddynt. Er iddynt ennill y dwbl yn 1993 cafwyd cyfnod o ddisgyn allan o'r Kategoria Superiore ac i'r Adran is. Maent bellach (2018-19) yn chwarae yn y Kategoria Superiore.
Cefnogwyr
Mae gan y Partizani gefnogaeth gref gan gynnwys ei Ultras eu hunain, y Ultras Guerrils 08-09 a sefydlwyd drwy uno dau grŵp, Brigada e Kuqe 08 a'r Komandos Ultras. Er gwaethaf eu henw a lliw (coch) does dim cefnogaeth wleidyddol gan yr Ultras i unrhyw garfan wleidyddol. Cefnogir yr Ultras gan nifer o bobl a symudodd i'r brifddinas wedi cwymp Comiwnyddiaeth. Ceir grŵp arall o ultras, y Garda 15. Maent yn trefnu digwyddiadau tiffo fel rhan o'i cefnogaeth i'r clwb.
Prif Wrthwynebwyr
Prif wrthwynebwyr y clwb yw KF Tirana a elwir hefyd yn 'Tirona'. Gelwir hwn y darbi Tirana gwreiddiol. Gwelir Partizani fel tîm y maestrefi ac FK Tirana fel tîm canol y ddinas. KF Tirana yw tîm mwyaf llwyddiannus Albania, gyda Partizani yn drydydd tu ôl Dinamo Tirana. Y gêm darbi arall, yn erbyn Dinamo, yw prif gystadleuwyr eraill Partizani.
FK Partizani yn Ewrop
As of 12 July 2018
Crystal Reed
Mae Crystal Marie Reed (ganed 6 Chwefror 1985) yn actor Americanaidd sy'n fwyaf adnabyddus am ei rôl fel Allison Argent ar y rhaglen deledu MTV Teen Wolf. bawd|chwith|Crystal Reed (9345200925)
Bywgraffiad
Ganwyd Crystal Reed yn Detroit, Michigan a dechreuodd astudio dawns yn gynnar. Mynychodd Ysgol Gynradd Dort yn Roseville, Michigan, Roseville Junior High ac Roseville High School, lle roedd hi'n llywydd clwb drama'r ysgol yn gapten dawnsio. Cymerodd ran hefyd mewn theatr gymunedol leol a pherfformiodd mewn cerddorion megis Annie a Grease. Ar ôl graddio yn yr ysgol uwchradd, mynychodd Reed Brifysgol Wayne State lle bu'n dilyn celfyddydau cain, ond fe adawodd hi cyn gorffen ei gradd baglor i symud i Chicago lle perfformiodd mewn dramâu lleol a pharhaodd i gymryd dosbarthiadau theatr a gwell mewn lleoedd fel Second City, i Chicago Theatre a Stiwdios Act One cyn iddi symud i Hollywood.
Ers dechrau ei gyrfa, mae Crystal Reed wedi gwneud ymddangosiadau gwadd ar sioeau teledu megis CSI: Ymchwiliad i Arolwg Troseddau (2000), Rizzoli & Isles (2010), a CSI: NY (2004). Yn 2010, fe ymddangosodd Reed yn y ffilm Skyline (2010), ac yn 2011 fe wnaeth hi chwarae rôl yn Teen Wolf (2011) MTV ynghyd â chyd-sêr Tyler Posey a Dylan O'Brien.
Chelmsford (etholaeth seneddol)
Sefydlwyd yr etholaeth yn 2010.
Claddgell
bawd|300px|Claddgell Cadeirlan Bayeux, Ffrainc Siambr garreg o dan lawr eglwys neu adeilad arall yw claddgell (hefyd crypt, o'r Lladin crypta "cromgell" neu "daeargell"). Mae fel arfer yn cynnwys eirch, archgerrig, neu greiriau crefyddol.
Yn wreiddiol, byddai claddgelloedd yn cael eu darganfod o dan brif grongafell eglwys, fel yn Abaty Saint-Germain en Auxerre, ond wedi eu lleoli yn ddiweddarach o dan gangell, corff yr eglwys neu'r ale groes. Yn achlysuol, byddai eglwysi yn cael eu dyrchafu. Yn achlysurol byddai eglwysi yn cael eu dyrchafu yn uchel fel bod modd cael claddgell oddi tanynt, fel yn Eglwys Sant Mihangel yn Hildesheim, Yr Almaen.
Daearyddiaeth Tristan da Cunha
de|bawd|300x300px|Map o Tristan da Cunha (gan gynnwys Ynys Gough.) Grŵp o bump o ynysoedd yw Tristan da Cunha, wedi'u lleoli yn ne Cefnfor yr Iwerydd. Yr ynys fwyaf yw Tristan da Cunha a'r ail-fwyaf yn ôl maint yw lloches adar Ynys Gough. Mae'n ffurfio rhan o diriogaeth ehangach a elwir yn Saint Helena, Ascension a Tristan da Cunha sy'n cynnwys Saint Helena ac Ynys Ascension.
Lleoliad a disgrifiad
de|bawd|Ynys Tristan da Cunha Mae'r ynysfor yma, 1500 milltir (2500 km) o gyfandiroedd Affrica a De America, yn un o'r llefydd mwyaf anghysbell ar y ddaear, gyda chyfanswm arwynebedd yr ynysoedd yn llai na chwarter Ynys Môn sy'n 714 km² (276 mi sg). Mae'n cynnwys yr ynysoedd canlynol:
Mae'r brif ynys yn eithaf mynyddig; yr unig ardal gwastad yw lleoliad y brifddinas, Edinburgh of the Seven Seas, ar yr arfordir ogledd-orllewinol. Y pwynt uchaf yw llosgfynydd a elwir yn Queen Mary Peak 2,062 metr (6,7652062 m; mae wedi ei orchuddio gan eira yn y gaeaf ac yn cael ei restru fel copa tra amlwg. Credir fod Tristan da Cunha gael eu ffurfio gan ganol-bwynt hir-oesol o ymchwydd magma a elwir yn fan crasboeth Tristan.
Mae'r hinsawdd yn forol oer-dymherus gyda gwahaniaethau tymheredd bychain rhwng yr haf a'r gaeaf (11.3° - 14.5°) a rhwng dydd a nos. Sandy Point ar yr arfordir dwyreiniol yw, yn ôl pob sôn y man cynhesaf a sychaf ar yr ynys, yn y nghysgod y prifwyntoedd.
Fflora
bawd|Ynys Gough, Tristan da Cunha Mae i hyd yn oed yr ynysoedd llai orchydd o blanhigion, gyda'r rhai mwy'n cael eu dominyddu gan redyn a mwsogl. Mae fflora ar y forynys yn cynnwys llawer o rywogaethau endemig a llawer o sydd â dosbarthiad ambegynol rang yng nghefnforoedd y De'r Iwerydd a De'r Môr Tawel. Felly mae llawer o rywogaethau sy'n bodoli ar Tristan da Cunha hefyd yn bodoli'n bell i ffwrdd yn Seland Newydd. Er enghraifft, fe nodwyd bodolaeth y rhywogaeth  Nertera depressa gyntaf ar Tristan da Cunha, ond ers hynny mae ei bodolaeth wedi'i gofnodi mor bell i ffwrdd â Seland Newydd.
Ffawna
Mae Tristan da Cunha yn gartref i rywogaethau morol gan gynnwys morlo ffwr isantarctig, y morlo eliffant deheuol ac adar megis pengwiniaid rockhopper y gogledd a phengwiniaid macaroni. Mae'r ynysoedd yn bwysig ar gyfer eu bywyd adar, y rhai a sefydlwyd ar yr ynysoedd ac adar y mar sy'n bridio yno. Mae ugain o rywogaethau yn nythu ar Ynys Gough yn unig. Rhywogaethau pwysig megis albatros Tristan, bronfraith Tristan, bras Tristan, bras Gough, iâr ddŵr Gough, y pedryn Môr Iwerydd, a rhegen Ynys Inacessible. Nid oes ymlusgiaid, amffibiaid, pysgod dŵr croyw, neu mamaliaid tir brodorol.
Anheddau dynol
Ar wahân i Tristan da Cunha, a setlwyd fel cyrchfan ar gyfer hela morfilod a morloi yn y 18fed ganrif, mae'r ynysoedd heb boblogaeth dynol ag eithrio'r orsaf dywydd ar Ynys Gough sy'n perthyn i Dde Affrica. Mae pysgota yn dal i fod yn weithgaredd  economaidd bwysig yn enwedig cimwch yr afon a'r octopws ond hefyd craig cimychiaid Tristan (Jasus tristani). Roedd Ynys Gough hefyd yn cael ei ddefnyddio fel cyrchfan ar gyfer hela morfilod a morloi ond dim ond erioed dros dro. Mae'r ynysoedd yn derbyn nifer fach o dwristiaid.
Bygythiadau a chadwriaeth
Mae defaid a gwartheg wedi eu cyflwyno ar Tristan da Cunha ac mae eu pori, ynghyd â gweithgareddau eraill dynol wedi achosi difrod i ecosystemau'r ynys. Mae pysgota nos wedi achosi marwolaethau i lawer o adar y môr fel wrth iddynt dato'n ddamweiniol i fewn i oleuadau'r llongau pysgota.
Jaffa
Adeiladwyd Tel Aviv yn wreiddiol yn 1909 fel maestref Iddewig i Jaffa, gan mai tref fwyafrifol Arabaidd oedd Jaffa. Mae Tel Aviv bellach wedi llyncu Jaffa a Jaffa'n faestref i Tel Aviv. Er, enw swyddogol y ddinas yw Tel Aviv-Jaffa (neu Tel Aviv-Yaffo).
Yitzhak Rabin
Ganwyd Rabin yn Jerwsalem i fewnfudwyr Iddewig-Wcranaidd a'i fagu mewn cartref Seionaidd. Dysgodd am amaethyddiaeth yn yr ysgol gan ragori fel disgybl. Cafodd yrfa 27 mlynedd fel milwr. Pan yn ei arddegau, ymunodd â'r Palmach, llu cylchfilwyr yr Yishuv. Esgynodd o fewn i'r fyddin a dod yn bennaeth gweithrediadau yn Rhyfel Annibyniaeth Israel. Ymunodd â Llu Amddiffyn Israel (LlAI) ar ddiwedd 1948 a pharhau i esgyn fel swyddog addawol. Cynorthwyodd i lunio dull hyfforddi'r LlAI ar ddachrau'r 1950au, ac arwain Cyfarwyddiaeth Amddiffyn LlAI rhwng 1959 a 1963. Cafodd ei benodi'n Bennaeth Staff Cyffredinol yn 1964 a goruchwylio buddugoliaeth Israel yn  He was appointed Chief of the General Staff yn Rhyfel Chwe Diwrnod 1967.
Gwasanaethodd Rabin fel llysgennad Israel i'r Unol Daleithiau rhwng 1968 a 1973, yn ystod cyfnod o gryfhau cysylltiadau rhwng y ddwy wlad. Cafodd ei benodi'r Brif Weinidog Israel yn 1974, yn dilyn ymddiswyddiad Golda Meir. Yn ystod ei dymor cyntaf, arwyddodd Rabin Gytundeb Interim Sinai a gorchymyn cyrch Entebbe. Ymddiswyddodd yn 1977 yn dilyn sgandal ariannol. Rabin oedd gweinidog amddiffyn Israel am y rhan fwyaf o'r 1980au, gan gynnwys ar ddechrau'r Intifada Cyntaf.
Yn 1992, cafodd Rabin ei ail-ethol fel prif weinidog ar lwydan a oedd yn cofleidio'r proses heddwch rhwng Israel a Phalesteina. Arwyddodd nifer o gytundebau hanesyddol gyda'r arweinyddiaeth Palesteinaidd fel rhan o Gytundebau Oslo. Yn 1994, enillodd Rabin Wobr Heddwch Nobel ynghyd a'i wrthwynebydd gwleidyddol Shimon Peres a'r arweinydd Palestinaidd Yasser Arafat. Arwyddodd Rabin hefyd gytundeb heddwch gyda;r Iorddonen yn 1994. Yn Nhachwedd 1995, cafodd ei lofruddio gan eithafwr o'r enw Yigal Amir, a oedd yn gwrthwynebu telerau Cytundebau Oslo. Cafodd Amir ei arestio a'i gyhuddo a'i ddyfarnu'n euog o lofruddiaeth Rabin; cafodd ei ddedfrydu am oes. Rabin oedd y prif weinidog cyntaf i gael ei eni yn Israel, yr unig brif weinidog i gael ei lofruddio a'r ail i farw tra'n dal swydd yn y llywodraeth (yn dilyn Levi Eshkol). Mae Rabin wedi dod yn symbol o'r proses heddwch rhwng Israel a Palesteina.
Arden cho
Mae Arden Lim Cho (ganed 16 Awst 1985) yn actor Americanaidd sy'n fwyaf adnabyddus am ei rôl fel Kira Yukiumra ar y rhaglen deledu MTV Teen Wolf.
Stryd Dizengoff
bawd|108 Dizengoff Street, adeilad nodweddiadol [[Bauhaus]]
Mae Stryd Dizengoff (Hebraeg: רחוב דיזנגוף, Rehov Dizengoff) yn stryd bwysig yng nghannol dinas Tel Aviv, Israel. Enwyd y stryd ar ôl faer cynraf Tel Aviv, Meir Dizengoff. Dyma oedd prif stryd a stryd fwyaf enwog Israel a daeth yn fathodyn o lwyddiant Seioniaeth a Tel Aviv fel dinas soffistigedig.
Mae'r stryd yn rhedeg o gornel Stryd Ibn Gabirol ar ei phwynt mwyaf deheuol i ardal porthladd Tel Aviv yn ei phwynt gogledd orllewinnol.
Hanes
Roedd Stryd Dizengoff i'r gogledd tuag at Sgwâr Dizengoff arfer bod yn ardal gyfoethog ond cwympodd mewn bri. I'r gogledd o'r Sgwâr mae'r stryd yn dal i ddal siopau cyfoethog sy'n cynnwys siopau drud. Mae'r stryd yn llawn caffes, bwytai, ciosg byr-bryd yn gwerthu ffelaffel. Ar ben ddeuheuol y stryd ceir Sgwâr Dizengoff a maelfa Dizengoff.
Daeth dirywiad y stryd yn destun trafod ymysg pobl Tel Aviv ac Israel, yn enwedig yn sgil dathliadau canmlwyddiant y ddinas yn 2009. Er mwyn troi'r rhod ar ddirywiad y stryd yn 2017, penderfynodd Bwrdeistref Tel Aviv i fuddsoddi NIS60 miliwn i adnewyddu rhan waelod Sgwâr Dizengoff i'r gynllun gwreiddiol. Mae bellach gwell ysbryd a golwg i'r stryd.
Ymosodiadau
Dioddefodd y stryd ddau ymosodiad far yn yr 1990au. Lladdwyd 22 person mewn ymosodiad terfysgol ar fws rhif 5 ar y stryd ar 5 Hydref 1994 a cafwyd ymosodiad fawr arall ar Ganolfan Dizengoff ar 4 Mawrth 1996 pan laddwyd 13 person. Codwyd cofebau i'r dioddefwyr.
Maelfa
Nodweddion
Mae sawl nodwedd i'r Maelfa. Byddant fel rheol yn cael eu trin a'u rheoli fel un uned fusnes fawr (yn wahanol i'r masnachu ar stryd fawr draddodiadol). Bydd yr adeilad, fel rheol, yn eiddo i gwmni eiddo tiriog ('real estate') a all ei roi i gwmni gweithredu arall. Gyda'r cwmni hwn, mae'r gwahanol gwmnïau masnachol, heblaw am yr un arferol o rent, yn llofnodi contract ar gyfer defnyddio'r ardaloedd a ddefnyddir, ardaloedd cyffredin a gwasanaethau strwythur y ganolfan. Mae'r contract fel arfer yn cynnwys gofynion eraill, megis agweddau ar ddelwedd gyffredin, dyddiau/amseroedd agor, ac ati. Yn amlwg, mae costau cynnal a chadw a chostau strwythurol eraill yn perthyn i'r cwmni sy'n berchen ar a/neu'n rheoli.
Mae'r canolfannau hyn yn canoli nifer fawr o weithgareddau masnachol ac adloniannol, er mwyn cynnig amrywiaeth eang o nwyddau a gwasanaethau defnyddwyr i gael mynediad sy'n heb fynd ar deithiau hir.
Her
Ceir sawl her i'r maelfa gyfoes, ac, efallai'r un fwyaf yw datblygiad siopa arlein yn ogystal â'r apêl at brofiad siopa mwy lleol a phersonol ei naws.
Hanes a Datblygiad
Gelwyd siopau o dan do yn Bazaar Fawr Istanbul yn 16 neu Bazaar Fawr Isfahan, 17g yn rhoi lloches rhag tywydd poeth. Gyda tŵf dinasoedd yn 18g a 19g ymddangos yr arcêd siopa a gwelwyd rhain ym Mharis, le passage du Caire yn 1798. O ganlyniad, dechreuodd dinasoedd mawrion eraill Ewrop greu canolfannau tebyg: y Burlington Arcade yn Llundain yn 1819; y Galerie Vivienne, Paris 182; passage Lemonnier Liege, Gwlad Belg, yn 1838. Ymysg yr enwocaf ac un sydd dal mewn defnydd yw'r oriel Vittorio Emmanuelle II ym Milan a adeiladwyd rhwng 1867 a 1878 yn nodi uchafbwynt y cysyniad hwn. Roedd y Cleveland Arcade yn yr Unol Daleithiau agorwyd ym 1890, yn cynnig dros 300 metr o hyd ac yn bum lefel, mae pensaernïaeth o wydr a bwrw nodweddiadol o'r 19g. Y Gum ym Moscow, ar yr adeg y'i cwblhawyd, yn 1893, oedd y mwyaf o'i fath.
Arcêds Caerdydd
Mae Arcêds Caerdydd yn nodweddiadol o'r don gynnar yma o maelfâu, ac yn dal i fodoli a denu miloedd o ymwelwyr. Maent yn fersiwn gynnar o'r hyn a ddatblygodd yn maelfa ond mae sawl nodwedd wahanol - llai o siopau a bwytai cadwyn, mynedfeydd agored a dim amgylchedd wedi ei dymheru (boed i gadw'r tymheredd yn isel neu'n uwch).
Mathau
Gellir lleoli'r maelfa ynghannol ardal siopa draddodiadol tref neu ddinas, er enghraifft Canolfan Dewi Sant 2 Caerdydd
Weithiau mae rhai canolfannau siopa wedi'u lleoli mewn ardaloedd diwydiannol segur yn cael eu hadfer yn iawn, yn yr achos hwn maent yn cael eu nodweddu gan fod y siopau wedi'u trefnu ar lawer lloriau.
Mae'r ganolfan siopa gyfeiriol neu amlbwrpas yn wahanol i'r ganolfan siopa draddodiadol ar gyfer y gwasanaethau a gynigir a'r gweithgareddau a gynhelir yno. Mae canolfan siopa yn strwythur sy'n cynnwys archfarchnad neu archfarchnad (GDO), wedi'i amgylchynu gan gyfres o siopau (arcêd siopa) a bwytai.
Manteision ac Anfanteision Maelfa
Manteision:
Anfanteision:
Cwpan mislif
bawd|dde|250px|Cwpan mislif, tua 5 cm o hyd, ac eithrio'r echdynwr (extractor) bawd|dde|250px|Cwpan mislif tafladwy sy'n edrych yn debyg i'r diaffrag atal cenhedlu, tua 7.5cm mewn diamedr Mae'r cwpan mislif yn ddyfais ar gyfer delio gyda'r mislif. Caiff ei ddodi yn y fagina yn ystod y mislif er mwyn casglu'r hylif. Mae'n un o sawl prif ddull ar gyfer delio gyda'r mislif, y dulliau eraill mwy poblogaidd yw'r defnydd o tampon a'r pad mislif.
Mathau
Ceir dau brif fath o gwpan mislid ar y farchnad.
Yn gyffredinol, gwerthir y cwpanau mewn fferyllfeydd, siopau organig a llysieuol, neu manau sy'n rhoi bri ar gynnych ail-gylchu a canaliadwy.
Gosod
Mewnosodir y Cwpan Mislif yn y wain (fagina) a gellir ei ddefnyddio ar unrhyw adeg yn ystod y cylch menstruol. Gall defnyddwyr y cwpan fel arfer ddewis rhwng dau ddeimensiwn, sy'n addas i siâp eu fagina. Gall y fenyw ddefnyddio hylif iro (lubrication) os yw'r broses o fewnosod yn anodd, ond, fel rheol, bydd hylif menstruol yn y fagina yn ddigonol ar gyfer hwyluso'r broses.
Gosod Cwpan Ail-ddefnydd, 'Cloch'
bawd|dde|250px|Mewnosod Cwpan 'Cloch' Mae'r cwpanau 'cloch' y gellir eu hailddefnyddio'n fwy hyblyg, ac mae yna sawl ffordd o fewnosod trwy eu plygu. Mewnosodir y cwpan siâp clychau nes bod corff y cwpan a'r 'cynffon' yn llwyr y tu mewn i'r fagina, a ddelir o bwynt isaf y soced ac yna'n troi; mae hyn yn peri i'r cwpan agor, gan selio ei ymyl i furiau mewnol y fagina. Mae'r cwpan ailddefnydd yn tueddu i leoli ei hun yn gywir yng ngheg y groch ac nid oes angen iddo fod yn sownd mewn ongl benodol, gan fod ei rhan uchaf yn gwbl agored ac yn gymesur. I gael gwared arno, does ond angen gwthio i lawr gyda'r cyhyrau pelfig, tynnu'r bwlch aer a grëwyd trwy osod bys wrth ymyl y cwpan a'i dynnu allan trwy dynnu'r tab.
Gosod Cwpan Untro, siâp Diaffram
Mae'r cwpan tafladwy yn cael ei baratoi trwy fflatio'r ymyl yn ei erbyn ei hun. Mewnosodir y cwpan tafladwy yng nghanol y llwybr vaginaidd a'i gwthio yn ei le yn agos at y serfics a'r tu ôl i'r asgwrn 'pubic'. Bydd siâp mewnol penodol y corff benywaidd yn ei dal yn ei le.
Arbed Arian a 'Thlodi Mislif'
Dros gyfnod bywyd, bydd defnyddio cwpwan mislif ail-ddefnyddiol yn arbed arian i'r fenyw ac yn arbed pwysau ar yr amgylchedd.
Bydd dynes mewn gwlad ddatblygiedig, fel Cymru, yn gwario, ar gyfartaledd $60 (£40) y flwyddyn ar tamponau neu padiau mislif. Yn ôl un astudiaeth o America, os yw dynes yn mislifo am 40 mlynedd, mae'n gwario $2,400 (£1,800) dros ei bywyd. Gyda bod cwpan mislif silicon yn para rhwng 1 a 5 mlynedd, byddai angen wyth dros gyfnod o 40 mlynedd. Os mai cost cwpan mislif yw US$30 (£23), yna'r gost dros gyfnod bywyd yw, oddeutu US$240 (£180). mae hynny'n arbediad posib dros £1,500, neu o 10% o gost tampon.
Un ffactor yn erbyn parodrwydd menywod i arddel y cwpan mislif yw'r blaen-gost, yn enwedig i fenywod tlawd ac yn enwedig mewn gwledydd tlawd. Er bod defnyddio tampon neu pads yn ddrytach yn y tymor hir, maent yn rhatach o fis i fis.
Hanes
bawd|250px|Cwpan mislif y MoonCup Rhoddwyd breinlen (patent) ar fersiwn gynnar o gwpan menstrual siâp cloch/bwled yn 1932, gan y grŵp bydwreigiaeth McGlasson a Perkins. Patentiodd Leona Chalmers y cwpan masnachol y gellir ei ddefnyddio gyntaf yn 1937. Patentwyd cwpanau mislif yn ddiweddarach yn 1935, 1937, a 1950. Cyflwynwyd brand Tassaway o gwpanau mislif yn y 1960au, ond nid oedd yn llwyddiant masnachol. Gwnaed cwpanau menywod cynnar o rwber.
Yn 1987, cynhyrchwyd cwpan mislif rwber arall, The Keeper, yn yr Unol Daleithiau. Dyma'r cwpan menstrual fasnachol hyfyw cyntaf ac mae ar gael o hyd heddiw. Y cwpan menstrual cyntaf o silicon oedd y Mooncup a gynhyrchwyd gan y DU yn 2001. Bellach mae'r rhan fwyaf o gwpanau menstruol wedi'u cynhyrchu o silicon gradd meddygol oherwydd ei nodweddion gwydnwch a hypoallergenig, er bod brandiau hefyd wedi'u gwneud o TPE (elastomer thermoplastig). Mae cwpanau mislif yn dod yn fwy poblogaidd ledled y byd, gyda llawer o wahanol frandiau, siapiau a meintiau ar y farchnad. Mae'r rhan fwyaf yn cael eu hailddefnyddio, er bod o leiaf un brand o gwpanau mislifl tafladwy sydd wedi'u cynhyrchu ar hyn o bryd.
Mae rhai sefydliadau anllywodraethol (cyrff anllywodraethol) a chwmnïau wedi dechrau cynnig cwpanau menstruol i fenywod mewn gwledydd sy'n datblygu ers tua 2010, er enghraifft yn Cenia a De Affrica. Mae cwpanau menstrual yn cael eu hystyried fel dewis arall sy'n gost-gyfeillgar ac yn gyfeillgar i'r amgylchedd, i frethyn glanweithiol, padiau tafladwy drud neu "ddim byd" - y realiti i lawer o ferched mewn gwledydd sy'n datblygu.
Er bod nifer o gwmnïau ar draws y byd yn cynnig y cynnyrch hwn, nid oedd yn hysbys eto o gwmpas 2010. Gall fod yn anodd i gwmnïau wneud elw o'r cynnyrch hwn gan y gall un cwpan menstrual barhau i ferch neu fenyw bum mlynedd neu fwy. Mae'r rhan fwyaf o ferched yn clywed am gwpanau menstruol trwy'r rhyngrwyd neu air lafar, yn hytrach na thrwy hysbysebu confensiynol ar deledu er enghraifft. O 2018, mae cwpanau mislif yn cael eu crybwyll yn fwy ac yn amlach ochr yn ochr â tamponau a phatiau mewn cyhoeddiadau ynghylch rheoli hylendid menywod.
Brandiau
Ceir sawl brand ar y farchnad gan gynnwys, Mooncup, Louloucup, Divacup. Ymddengys bod y rhan fwyaf o fenywod yn clywed am y cwpannau mislif drwy geirda gan ffrindiau neu arbenigwyr meddygol.
Chueca
bawd|Cymdogaeth Chueca Cymdogaeth yng nghanol dinas Madrid yw  Chueca, a enwyd ar ôl ei phrif sgwâr, Plaza de Chueca. Mae'n cael ei hadnabod fel cymdogaeth hoyw Madrid. Ennwyd Plaza de Chueca ar ôl y cyfansoddwr ac awdur Sbaeneg Federico Chueca.
Mae Chueca wedi ei leoli mewn ward weinyddol yng nghymdogaeth canol dinas Madrid o Justicia.
Celf yn Chueca
Yn ystod y blynyddoedd diwethaf mae Chueca wedi dod yn ganolfan ar gyfer celf hoyw. Mae'r Festival Visible  a gynhelir bob blwyddyn yn ystod y Gay Pride, wedi cynnwys gweithiau gan Jean Cocteau, Wilhelm van Gloeden, David Hochney, Tom y Ffindir, Roberto González Fernández a David Trullo. Mae sioeau megis "De bares hacia la exposicion" gan Daniel Garbade yn (2011) neu'r  darluniau: Chueca gan Miguel Navia (2014) yn adlewyrchu'r gymdogaeth hoyw trwy luniadau a phaentiadau.
Jona
bawd|300px|Jona a'r Morfil (1621) gan Pieter Lastman
Proffwyd chwedlonol oedd yn byw yn nheyrnas ogleddol Israel tua'r 8g CC oedd Jona. Ef yw ffigwr canolog Llyfr Jona yn y Beibl ac hyd yma ni chafwyd tystiolaeth iddo fodoli.
Mewn Iddewiaeth, mae stori Jona yn cynrychioli dysgeidiaeth teshuva, sef y gallu i edifarhau a chael maddeuant gan Dduw. Yn y Testament Newydd, mae Iesu yn dweud ei fod yn "̜̙fwy na Jona" ac yn addo "arwydd Jona", sef ei atgyfodiad. Mae denhonglwyr Cristnogol cynnar yn gweld Jona fel rhaglun o Iesu. Yn ddiweddarach, yn ystod y Diwygiad Protestannaidd, daeth Jona i gael ei weld fel archdeip i'r "Iddew eiddigeddus". Mae Jona yn cael ei ystyried yn broffwyd yn Islam ac mae naratif beiblaidd Jona yn cael ei ailadrodd, gyda rhai gwahaniaethau amlwg, yn y Coran. Mae prif ffrwd ysgolheigion y Beibl yn ystyried Llyfr Jona fel ffuglen ac yn aml fel gwaith sy'n ddychanol, ond gall fod cymeriad Jona wedi'i seilio ar broffwyd hanesyddol oedd a'r un enw sy'n cael ei grybwyll yn 2 Brenhinoedd 14ː25.
Er bod y gair "morfil" yn aml yn cael ei ddefnyddio wrth adrodd hanes Jona, mae'r testun Hebraeg yn defnyddio dag gadol, sy'n golygu "pysgodyn enfawr". Yn yr 17g a dechrau'r 18g, roedd y rhywogaeth o bysgodyn lyncodd Jona yn destun trafod gan rai a oedd yn dehongli'r stori fel digwyddiad hanesyddol. Mae rhai ysgolheigion hanesion gwerin modern wedi gweld tebygrwydd rhwng Jona a ffigyrau chwedlonol eraill, fel Gilgamesh a'r arwr Groegaidd Jason.
Dylan Sprayberry
Mae Dylan Sprayberry (ganed 7 Gorffennaf 1998) yn actor Americanaidd sy'n fwyaf adnabyddus am ei rôl fel Liam Dunbar ar y rhaglen deledu MTV Teen Wolf.
Mae'n ymddangos fel Clark Kent ifanc yn Man of Steel (2013) ac roedd ganddo rannau yn y ffilmiau Shuffle (2011) a Old Dogs (2009). Mynychodd West University Elementary tan 2005 pan symudodd ei deulu i California. Mae ganddo chwaer iau, Ellery Sprayberry, sydd hefyd yn actores.
Ochr (geometreg)
Mewn geometreg solat, mae ochr (face) yn blân fflat sy'n ffurfio rhan o ffin gwrthrych solat. Mae gan wrthrych solat tri dimensiwn sawl ochr, a gelwir y gwrthrych hwn yn bolyhedron e.e. mae'r ciwb yn bolyhedron ac mae ganddo 6 ochr. Mae gan bob ochr "arwyneb" (surface).
Ochrau polygonau
Mewn geometreg elfennol, 'ochr' yw polygon ar ffin polyhedron.
Er enghraifft, mae unrhyw un o'r chwech sgwâr sy'n ffurfio ciwb yn 'ochr'. Defnyddir y gair 'ochr' hefyd am nodweddion dau-ddimensiwn polytop-4. Yn yr ystyr hwn, mae gan y teseract 4-dimensiwn 24 ochr sgwâr, pob un yn rhannu dau allan o 8 cell ciwbig.
Sul y Mamau yn Greenham
Cerdd Gymraeg gan Menna Elfyn yw "Sul y Mamau yn Greenham". Ceir bortread hynod realistig o fywyd ansefydlog y merched â fu'n gwersylla tu allan i safle arfau niwclear yng Nghomin Greenham mewn protest heddychlon. Gwelir themau heddwch, Cristnogaeth ac anghyfiawnder drwy gydol y gerdd.
Cerdd ar ffurf rhydd yw hi.
Menna Elfyn
Pryderon am yr amgylchedd, Cymru a chrefydd sydd yn lliwio cerddi Menna Elfyn.
Mae Sul y Mamau yn Greenham yn canolbwyntio ar ei phryder ynghylch cadwraeth arfau niwclear. Roedd Menna Elfyn yn rhan o'r brotest heddychlon i ddiddymu cadwraeth arfau niwclear yng Nghomin Greenham. Profodd amgylchiadau anodd y gwersyll â wynebodd y merched gan y :"dynion glas a gwyrdd"
Iaith ac arddull
Ar y naill llaw, ofna Menna Elfyn na fydd pen draw i Brotest Comin Greenham a caiff hyn ei bortreadu wrth iddi bendillio rhwng gobaith ac anobaith.
Camera sydyn
Dywedir mai'r gwyddonydd Americanaidd Edwin Land ddyfeisiodd gamera sydyn, rhwydd i'w ddefnyddio, ac y gellid ei werthu. Ef wnaeth gyflwyno'r camera sydyn masnachol cyntaf, y model 95 Land Camera, yn 1948, a hynny flwyddyn ar ôl cyflwyno'r ffilm sydyn yn Ninas Efrog Newydd. Cafodd y camera sydyn cynharaf, oedd yn cynnwys camera ac ystafell dywyll fechan, ei ddyfeisio yn 1923 gan Samuel Shlafrock.
Cyrhaeddodd y camera sydyn frig ei boblogrwydd ar ddiwedd y 1970au. Wedi hynny, daeth camerâu newydd, llai eu maint a rhatach, i'w ddisodli, a daeth dyfeisiadau recordio fideo hefyd ar werth. Mae'r camera sydyn yn dal i gael cyfnodau o boblogrwydd, ond fel tegan neu declyn 'retro' a hynod yn hytrach na chamera at ddibenion ffotograffiaeth broffesiynol neu ddefnydd o ddydd i ddydd.